- زبُور
- <
- 99
- >

زبُور 99
1 یَاہوِہ سلطنت کرتے ہیں،
قومیں کانپنے لگیں؛
وہ کروبیم کے درمیان تخت نشین ہیں،
زمین لرز جائے۔*مُکا 11‏:18؛ 19‏:6‏
2 یَاہوِہ صِیّونؔ میں عظیم ہیں؛
اَور وہ سَب قوموں پر بُلند و بالا ہیں۔
3 تمام لوگ آپ کے عظیم و مُہیب نام کی سِتائش کریں۔
وہ قُدُّوس ہیں۔
4 بادشاہ†بادشاہ یہاں بادشاہ سے مُراد یَاہوِہ ہیں۔ جبّار ہے، اُسے عدل عزیز ہے،
آپ نے اِنصاف قائِم کیا ہے؛
آپ نے یعقوب میں وُہی کیا
جو اِنصاف اَور راستی ہے۔
5 تُم یَاہوِہ، ہمارے خُدا کی تمجید کرو،
اَور خُدا کے پاؤں کی چوکی پر سَجدہ کرو؛
وہ قُدُّوس ہیں۔
6 مَوشہ اَور اَہرونؔ خُدا کے کاہِنوں میں سے تھے،
اَور شموایلؔ اُن کا نام لینے والوں میں سے تھے؛
اُنہُوں نے یَاہوِہ کو پُکارا
اَور یَاہوِہ نے اُنہیں جَواب دیا۔
7 خُدا نے بادل کے سُتون میں سے اُن سے کلام کیا؛
اُنہُوں نے خُدا کے قوانین کو اَور اُن آئین کو مانا جو خُدا نے اُن کو دئیے تھے۔
8 اَے یَاہوِہ، ہمارے خُدا،
خُدا نے اُنہیں جَواب دیا؛
آپ اِسرائیل کے لیٔے غفور خُدا رہے،
حالانکہ آپ اُن کی بداعمالیوں کی سزا بھی دیا کرتے تھے۔
9 یَاہوِہ ہمارے خُدا کی تمجید کرو،
اَور اُن کے مُقدّس پہاڑ پر خُدا کی عبادت کرو،
کیونکہ یَاہوِہ ہمارے خُدا قُدُّوس ہیں۔

- زبُور
- <
- 99
- >

*زبُور 99:1 مُکا 11‏:18؛ 19‏:6‏

†زبُور 99:4 بادشاہ یہاں بادشاہ سے مُراد یَاہوِہ ہیں۔

© 1999, 2005, 2022, 2024 Biblica